Exqrch/javanese-Komodo-pixelgpt huggingface dataset:
Nanging yèn nyale gering lan ringkih, bakal nekakaké bebaya lan Pasola ora bisa kaleksanan
Saben golongan ana 100 pamuda sing agegaman sola (tombak) sing kagawé saka kayu sing pucuké bujel lan diamèteré kira-kira 1,5 cm
Rong golongan mau padha adhep-adhepan lan padha nyerang kaya paprangan tenanan antarané rong golongan ksatria Sumba
Tradhisi pasola trakadhang gawé tiwas
Nanging, kapitayan Marapu, kurban sing tiba utawa tatu minangka wong sing éntuk ukuman saka para Déwa amarga wis tumindak dosa utawa salah
Getih sing metu dianggep bisa nyuburaké lemah lan tetuwuhan ing mangsa tandur saterusé
Pasola duwé aji sakral amarga ritual-ritual sing kudu ditindakaké déning para tetua adat uga para peserta pasola dadi ritual njaluk pangestu
Upacara adat Pasola uga bisa dadi cara kanggo nyawijikaké masarakat Sumba
Nalika pasola kaleksanan, getih sing metu saka wong sing kena tombak dianggep bisa nyuburaké lemah lan kasil panèn bisa apik.
Radja Nainggolan Radja Nainggolan (#ALIH) ya iku juru main bal-balan warga nagara Bèlgi sing saiki main kanggo klub Cagliari, Italia
Radja Nainggolan ya iku kembar dampit kanthi sadulur sing jenengé Riana lan putra saka pasangan Marius Nainggolan lan Lizi Bogaerd, wong Bèlgi
Ing umur 11 taun, Radja wés ditarik ing Germinal Beerschot
Wong sing dhuwuré 177 cm iki sempet dadi top scorer ing liga Bèlgi mau
Petang taun salanjuté ing taun 2005, Radja ditarik saka Germinal Beeschot ing Piacenza, bareng Didier N'Dagano
Ing wektu iku panjenengané ditawari kontrak rong taun
Nainggolan nyatetaké debut internasional nalika ngadepi Chile ing Piala Kirin tanggal 29 Mèi 2009
Wiwit 2010 Radja Nainggolan pindah saka Piacenza pinuju Cagliari.
Andréa Cossu Andrea Cossu (#ALIH) ya iku salah sijining juru main bal-balan sing kewarganagaraané Italia sing main kanggo klub Cagliari, lan biyasa main ing posisi glandhang
Cossu miwiti karir junioré ing klub Johannes Cagliari salanjuté miwiti karir senioré ing klub Olbia
Sempet pindah ing Verona salanjuté disilihaké ping telu ing Lumezzane lan Sassari Torres, salanjuté pindah ing Cagliari lan Verona, banjur gabung manèh ing Cagliari nalika taun 2008
Cossu nglakokaké debut ing tim nasional Italia nalika tetandhingan persahabatan nglawan Kamerun tanggal 28 Fèbruari 2010, ndadèkaké panjenengané juru main kapisan sing asalé saka Sardinia sing dadi juru main tim nasional Italia sawisé Gianfranco Zola
Pulsar Pulsar ya iku bintang neutron kang mubengé cepat, kagolong sisa kang saka matiné bintang masif
Para astronom wis "mengkatalogkan" kira-kira 1.800 pulsar
Akehé iku bisa monceraké "denyut" ing gelobang radiyo namung ana uga kang nglepasaké ènergi ning wentuk liya kaya ta "cahya kasatmata" lan sinar-x.
Prenjak jawa Prenjak Jawa utawi ingkang kaloka ugi kanthi nama ciblek inggih punika sawijining jinis manuk ngoceh saking suku Cisticolidae (ing kathah buku taksih dipunlebetaken ing suku Sylviidae)
Wonten ing basa Inggris manuk punika misuwur minangka "bar-winged Prinia", ngrujuk saking kalih garis pethak ing saben suwiwinipun
Nama ilmiahipun inggih punika "Prinia familiaris" Horsfield, 1821
Manuk alit, kanthi dawa total (kaukur saking pucuk cucuk dumugi ing buntutipun) antawis 13 cm
Sapérangan agedng sisih inggilipun awerni coklat ijo-zaitun
Tenggorokan saha dhadha pethak, weteng saha bokong radi kekuning-kuningan
Pérangan dhadha lan paha radi klawu
Ciri khasipun "suwiwi kanthi kalih garis pethak", sarta buntut dawa kanthi "pucukipun awerni cemeng lan pethak"
Cucukipun dawa lan lancip, sisih inggil awerni cemeng saha sisih andhap awerni kuning
Suku alit awerni coklat semu abrit
Manuk ingkang regeng lan lincah, ingkang asring kapanggih ing papan-papan ingkang kabikak utawi laladan semak ing taman, pekarangan, pinggir sawah, alas sékundhèr, dumugi hutan bakau
Ugi asring katingal ing pakebonan teh
Kalih utawi tiga manuk, utawi saged langkung kathah, asring katingal oyak-oyakan sawatawis pados tetedhan ing antawising semak-semak sinambi ngocéh "cwuit-cwuit-cwuit.
!" Buntut ingkang tipis dipunéwahaken minggah nalika ngocéh
Pados mangsa ingkang wujud manéka gegremet lan uler, prenjak jawa pados mangsa wiwit saking nginggil lemah dumugi tajuk wit-witan
Manuk punika damel sarangipun ing sesuketan utawi semak-semak ingkang inggilipun dumugi 1,5 m saking lemah
Sarang kanthi wujud bal alit dipunanyam saking sesuketan lan serat tetuwuhan
Prenjak jawa minangka manuk endemik (nyebaripun winates) ing wewengkon Sumatra, Jawa lan Bali
Ing Sumatra asring dumugi 900 m ing nginggil laut, déné ing Jawa lan Bali limrahipun dumugi 1.500 m saking nginggil laut
Sadèrèngipun taun 1990-an, manuk punika pikantuk dipunsebut boten gadhah aji ékonomi, saéngga kathah dipunbebasaken kados déné manuk gréja lan manuk pipit
Sipatipun ingkang gampil adhaptasi saha boten ajrih kaliyan manungsa njalari populasi manuk punika lumayan inggil ing papan-papan ingkang cocog
Sabibaripun taun-taun punika, manuk punika wiwit kathah dipunburu manungsa saperlu dipundagangaken mliginipun ing tlatah Jawa
Punapa déné manuk punika taksih gampil kapanggih ing wilyaha pakebonan lan gadhah keistimewaan gampil jinak
Sipat jinakipun damel dados gampil dipuncekel kanthi dipunpikat, inggih punika nganggem pambiyantu piranti kaca ing salebeting kandhang
Manuk gampil ketarik kaliyan byanganipun piyambak badhé kajebak ing kandhang
Urangutan Urangutan (nama sanèsipun inggih wurangutan ing basa Jawi Kina utawi in basa Lumayu mawas) inggih punika sajinis munyuk ageng kanthi lengen dawa saha wulunipun semu abrit utawi coklat, ingkang taksih gesang ing alas tropika Indonesia saha Malaysia, mliginipun ing Pulo Kalimantan saha Sumatra
Tembung "urangutan" dipunpendhet saking basa Lumayu, inggih punika ‘urang’ ingkang ateges tiyang lan ‘utan’ ingkang ngemu teges ‘wana’
Sanadyan mekaten tembung punika sampun wonten ing kasusastran Jawi Kina kaliyan Jawi Tengahan
Ing "Kakawin Ramayana" ingkang bokmanawi kaserat ing abad kaping 9, ugi sampun wonten: Lajeng ing "Kidung Tantri Kedhiri" uga wonten: Ing basa Jawi Kina kaliyan Tengahan punika mboten patiya cetha punapa wurangutan utawi urangutan punika inggih leres ngrujuk marang urangutan
Orang utan wonten kalih spésies, inggih punika orang utan sumatera (Pongo abelii) lan orang utan kalimantan (borneo) (Pongo pygmaeus)
Ingkang unik inggih punika orang utan gadhah kekerabatan ingkang caket kaliyan manungsa ing tingkat kingdom animalia, ing pundi orang utan gahdhah tingkat DNA ingkang sami antawis 96.4%
Salebetipun spésies urangutan Sumatra wiwit taun 2017 wonten spésies bènten malih ingkang diakeni, inggih punika urangutan Tapanuli ("Pongo tapanuliensis")
Orang utan gadhah badan ingkang lemu saha ageng, gulunipun ageng, lengen ingkang dawa lan kiyat, suku ingkang cekak, saha boten gadhah buntut
Orangutan gahdhah dhuwur antawis 1.25-1.5 mèter
Badan orang utan kebak kaliyan rambut abrit semu coklat
Orang utan gadhah sirah ingkang ageng kanthi posisi lambe ingkang inggil
Nalika dumugi tingkat kematangan sèksual, orang utan lanang gadhah pelipis ingkang lemu ing kekalih sisihipun, ubun-ubun ingkang ageng, rambut dados dawa saha janggut ing kiwa-tengené praupan
Orang utan gadhah indera ingkang sami kaliyan manungsa, inggih punika pangrungu, paningal, pangganda, pangecap, sarta paraba
Bobot orang utan lanang antawis 50–90 kg, déné orang utan babon bobotipun antawis 30–50 kg
Telapak tanganipun gahdhah sekawan driji dawa katambah satunggal jempol
Telapak sukunipun ugi gadhah sungsunan driji ingkang mirib kaliyan manungsa
Orang utan taksih kalebet ing spésies kera besar kados ta gorila lan simpanse
Golongan kera besar mlebet ing klasifikasi mammalia, gadhah ukuran polo ingkang ageng, mata ingkang tumuju ing ngajeng, saha tangan ingkang saged nggegem
Orang utan kalebet kéwan vertebrata, ingkang ateges bilih orang utan gadhah balung belakang
Orang utan ugi kalebet kéwan mamalia lan primata
wonten kalih jinis spésies orang utan, inggih punika Orangutan Kalimantan / Borneo (Pongo pygmaeus) lan Orangutan Sumatra (Pongo abelii)
Keturunan Orang utan Sumatra lan Kalimantan bènten wiwit 1.1 dumugi 2.3 yuta taun kapengker
Paus biru Paus Biru ("Balaenoptera musculus") inggih punika mamalia laut ingkang kalebet ing subordo paus balin
Panjangipun saged langkung saking 33 mèter saha gadhah bobot 181 ton metrik utawi saged ugi langkung
Kéwan punika dipunpercaya minangka kéwan ingkang paling ageng ingkang naté wonten
Dawa lan langsing, badanipun Paus Biru saged manéka macem kateduhan klawu saemu birunipun
SAkedhikipun wonten tiga pambéda subspesies: "B
musculus" Atlantik lèr lan Pasifik lèr, "B
intermedia", Samodra kidul lan "B
brevicauda" (ugi diunkenl minangka paus biru kerdil) kapanggihaken ing Samodra Hindia lan Samodra Pasifik Selatan
indica" kapanggihaken ing Samodra Hindia, kadospun dados subspesies sanès
Kados déné paus balin sanès, pola nedhinipun ingkang pokok crustacea alit ingkang ugi dipunkenal minangka krill, ingkang saénipun sami kaliyan iwak alit lan nus
Paus biru kathah sanget, saged kapanggihaken saben samodra dumugi abad 20
Kirang langkung 40 taun paus-paus mau dipunburu dumugi nyaketi angka kepunahan, kanthi wntenipun perburuan paus, paus sapunika dipunlindungi déning komunitas internasional wiwit taun 1966
Sawijining palaporan ing taun 2002 ngira-ngira wonten 5.000 dumugi 12.000 paus biru ing saintering dunya ingkang lokasinipun kapérang paling sakedhik gangsal kelompok
Kathah-kathahipun riset sapunika maringi kawigatosan tumraping subspesies paus biru kerdil ingkang mungkin sampun ing ngandhap prakiran
Sadèrèngipun perburuan paus, populasi paling ageng dumunung ing tlatah Antartika, kanthi cacah kinten-kinten 239.000 (saged 202.000 dumugi 311.000)
Sisanipun ingkang naumung sapérangan alit (antawis 2.000) mengkonsentrasaikan ing saben kelompok Pasifik timur laut, Antartika, lan Samodra Hindia
Wonten langkung saking kalih kelompok ing Samodra Atlantik lèr lan sakedhikipun kalih ing Sisih kidul
Paus biru minangka rorqual (famili Balaenopteridae), famili ingkang wonten ing salebeting inggih punika Paus bungkuk, Paus sirip, Paus Bryde, Paus Sei lan Paus Minke.Famili Balaenopteridae dipunpitadosi gadhah bedanipun kaliyan famili paus sanès saking subordo Mysticeti ingkang sami dangunipun kaliyan pertengahan Oligocene
Éwadéné makaten, bab punika boten dipunmangertosi éwadéné kelompok famili mau bènten kaliyan sanèsipun
Paus biru limrahipun dipunklasifikasikaken minangka salah satunggal saking pitung spésies paus ing génus "Balaenoptera"; satunggal otoritas ingkang mapanaken paus punika ing génus monotypic kapisah "Sibbaldus", ananing boten dipunsarujuki ing papan sanès
Analisis karuntut DNA nedahaken bilih paus biru kanthi Filogenetik caket aliyan Paus bungkuk ("Megaptera") lan Paus Kelabu ("Eschrichtius") lajeng kaliyan spésies "Balaenoptera" sanès
Manawi panalitén ingkang langkung saged mengkonfirmasi wontenipun kekerabatan, mbok manawi badhé dipunbetahaken saperlu mengkalsifisasikaken ulang rorqual
Sekedhikipun wonten 11 dokumetasi kasus persilangan paus biru / paus sirip diwasa ing alam alasan
Aranson lan Gullberg ngandharaken jarak genetik antawis paus biru lan paus sirip minangka kesamaan kados ta antawising manungsa lan gorila.
Persilangan paus biru / paus bungkuk ugi dipunmangertosi
Nama spesifik "musculus" minangka basa Latin lan saged ateges "berotot", nanging ésaged ugi dipuntafsiraken minangka "tikus alit"
Linnaeus, ingkang nyukani nama spésies punika wonten seminaripun "Systema Naturae" taun 1758, mbok manawi sampun mangeértosi punika lan mbok manawi kanthi maksud pengertian ganda ingkang ironis
Spesies punika ugi dipunsebut Dasar-Sulfur déning Herman Melville wonten novelipun "Moby-Dick" ingkang gegayutan kaliyan sakedhik coklat oren utawi kuning ing bagéyén andhap saking filem diatom ing kulitipun
Nama umum sanès kanggéé paus biru kados ta Rorqual Sibbald (sabibaring Sir Robert Sibbald), paus biru raksasa lan rorqual utara raksasa
Nama mau sampun dipuntilar lan boten dipunanggé malih ing satunggal dékade sapunika
Otoritas mengklasifikasikaken spésies punika ing salebeting tiga utawi sekawan subspesies: "B
musculus", paus biru utara kasungsun saking populasi Atlantik utara lan Pasifik utara, "B
intermedia", paus biru selatan Samodra Selatan, "B
brevicauda", paus biru kerdil kapanggihaken ing Samodra Hindia lan Pasifik Selatan, lan "B
indica", Rorqual Hindia Besar ingkang langkung prakawis, ugi kapanggihaken ing Samodra Hindia lan éwadéné kababar langkung wiwitan mbok manawi dados subspesies ingkang sami minangka "B
Paus sperma Paus Sperma (Physeter macrocephalus) inggih punika kéwan paling ageng ing kelompok paus bergigi ugi minangka kéwan bergigi paling ageng ing jagad
Paus punika dipunsukani nama amargi bahan putih susu "spermaceti" ingkang wonten ing sirahipun, saha nalika wiwitani dipunduga minangka sperma
Sirah Paus Sperma ingkang ageng saha wujud sadayanipun bènten, katambahan malih wonten ing novèl "Moby-Dick" ingkang dipunserat déning Herman Mellville, damel paus punika misuwur minangka paus arketipe ("archetype")
Sapérangan amargi Melville, Paus Sperma asring dipungayutaken kaliyan Leviathan semi mistis saking cariyos-cariyos Alkitab
Paus Sperma rumiyin ugi dipunkenal minangka "Common Cachalot' Deskripsi pisik
Ciri khas saking Paus Sperma inggih punika sirahipun ingkang ageng, langkung malih ingkang lanang, limrahipun saged dumugi sepertiga saking dawa badanipun
Nama spesiesipun piyambak "macrocephaluss" kapendhet saking basa Yunani kanggé "Sirah ageng"
Benten kaliyan kulit lunyu ingkang dipungadhahi déning sapérangan ageng paus sanèsipun, kulit pérangan wingking paus sperma limrahipun "berkedut"
Paus Sperma gadhah warni klawu, éwadéné sawatawis wekdal katingal coklat nalika wonten ing ngandhap cahyaning srengéngé ("Great White Whale" wonten ing novèl Melville, éwadéné wonten, mbok manawi punika albino)
Boten kagét manawi polo Paus Sperma minangka polo paling ageng saha paling abot tumraping sadaya kéwan (bobotipun rata-rata 7 kg ing paus lanang diwasa)
Nanging, polo Paus Sperma boten ageng sanget manawi kabandhingaken kaliyan ukuran badanipun
Bolongan pernapasan ("blowhole") dunungipun caket kaliyan pérangan ngajeng sirah lan condhong mangiring (manawi dipuntingali saking sisih ingkang sami kaliyan paus)
Punika nedahaken ciri-ciri hembusan tumuwuh ingkang gamblang pinuju sisih ngajeng
Sirip wingkingipun dumunung antawis kalih pertiga saking andhap balung belakang saha limrahipun cekak lan wujudipun segitiga sama kaki
"Fluke"ipun ugi awujud segitiga lan kandel sanget
Flukeipun kaangkat inggil-inggil saking toya sadéréngipun paus nyilem
Paus Sperma gadhah 20-26 pasang untu kerucut ing rahang andhapipun
Saben untu bobotipun saged dumugi satunggal kilogram
Asal wujud untu punika boten dipunmangertosi kanthi pesthi
Dipun pitadosi bilih untu-untu mau boten dipunprelukaken kanggé nedha sotong, déné wonten Paus Sperma alasan ingkang séhat lan cekap nedha éwadéné boten gadhah untu
Konsensus para ilmuwan jaman punika inggih untu-untu mau mbok manawi dipun-ginakaken ing papranganing antawis paus lanang ing spésies ingkang sami
Hipotesis punika "konsisten" kanthi untu ingkang wujudipun kerucut lan arang-arang
Untu ingkang déréng sampurna ugi wonten ing pérangan rahang inggil, nanging untu mau boten asring thukul saha katingal ing lambé.
Pusat Dokumentasi lan Informasi Kebudayaan Minangkabau Pusat Dokumentasi lan Informasi Kebudayaan Minangkabau utawi asring dipuncekak PDIKM inggih punika salah sawijining musiyum ing Sumatera Barat ingkang dumunung ing Kalurahan Silaing Bawah, Kacamatan Padang Panjang Barat, Kota Padang Panjang
Museum punika isinipun manéka jinis informasi saha koléksi babagan kabudayan Minangkabau ingkang wujud dokumentasi audio menapa déné visual
Museum punika saged kapanggih saking jalur utama Padang–Bukittinggi, kanthi jarak kirang langkung kalih kilomèter saking pusat Kota Padang Panjang
Hal utama ingkang dados undheranging pambangunan PDIKM salah satunggalipun inggih punika wontenipun pamanggih bilih masarakat Minangkabau sanès pangempal dokumén ingkang saé, tegesipun dokumén ingkang kongkrit lan sinerat, amargi tiyang Minang sampun biyasa kaliyan budaya tutur ingkang dipunturunaken kanthi turun temurun; ing kasunyatanipun panci dokumentasi babagan Minangkabau langkung kathah kapanggih ing njawi rangkah Minangkabau, kados ta ing Museum Nasional Indonésia, Jakarta utawi Museum Leiden, Walanda
dhedhasar kesadharan kanggé nglestantunaken saha nyaketaken dokumén babagan Kabudayan Minangkabau kaliyan Tiyang Minang piyambak, Bustanil Arifin, Mantan Mantri Koperasi Republik Indonesia nalika masa Orde Baru, gadhah pamanggih saperlu yasa sawijining lembaga non-profit wujud wadhah saperlu ngimpun manéka dokumén saha informasi babagan Kabudayan Miangkabau
Abdul Hamid, ingkang sapérangan ageng gesangipun ngabdi pendidikan ing Sumatera Barat, dipunsuwuni kawigatosanipun saperlu njajaki dipunbangunipun lembaga punika, lajeng nalika tanggal 8 Januari 1988 dipunyasa Yayasan Dokumentasi dan Informasi Kebudayaan Minangkabau (YDIKM)
Saperlu nggayuh ancasipun, YDIKM yasa sawijining wadhah ingkang dipunsukani nama Pusat Dokumentasi dan Informasi Kebudayaan Minangkabau (PDIKM)
PDIKM piyambak ancasipun saperlu maringi informasi babagan kabudayan Minangkabau saha ngempalaken manéka macem literatur lan dokumentasi audio lan visual; kados ta ngrekam manéka prastawa adat in salebeting filem lan video, ngrekam lagu-lagu tradhisional, dumugi damel duplikat piranti-piranti musik tradhisional
Nalika tanggal 8 Agustus 1988 dipunadani "peletakan batu" kapisanan minangka tandha dipunwiwiti pambangunan PDIKM ing Padang Sarai, Kalurahan Silaing Bawah
Wangunan PDIKM dipunyasa ing lemah kanthi jembar 2 Ha kanthi arsitèktur kados wujud Rumah Gadang, lan dipunresmikaken panganggénipun nalika tanggal 17 Dhésèmber 1990
Wiwit punika sampun kakempalaken 3.000 langkung dokumén dangu babagan Minangkabau kanthi wujud reproduksi buku, naskah, kliping koran, foto punapa déné mikrofilem; kathahipun terbitan sadéréngipun taun 1945, sapéranganipun taksih kanthi basa Walanda saha Arab Melayu
Saperlu "memperdalam" akses pangunjung tumrap isi dokumén ingkang wonten ing PDIKM, sampun dipuntindakaken upaya penterjemahan saking naskah-naskah dangu ingkang sapérangan kanthi basa Walanda lan Arab Melayu
Minangka upaya komunikasi saha ajang "pengayaan" informasi dipu terbitaken Buletin Triwulan Simandarang kanthi oplah 1.000 eksemplar ingkang dipundistribusikaken ing perguruan tinggi, peneliti, lan intelektual nagari lan manca
Kanthi lumampahing wekdal, dhedhasar kesepakatan Yayasan Dokumentasi dan Informasi Kebudayaan Minangkabau kaliyan Pamarentah Kota Padang Panjang saéngga pengelolaan PDIKM dipunalihaken saking YDIKM dhumateng Pamarenta Kota Padang Panjang ing pundi, punika inggih Dinas Pemuda Ulah raga Kebudayaan dan Pariwisata
Hal punika saperlu njamin pengelolaan ingkang langkung saé, saking hal "materi", manajemen, punapa déné sumber daya manungsa pengelolanipun
Dokumén éwahaning status pengelolaan punika dipuntapak asmani nalika wulan Oktober 2006 antawis Walikota Padang Panjang lan Anas Nafis wakil saking Yayasan DIKM
Kanthi wontenipun PDIKM ing pangajab saged ngrangsang minat masarakat umum saperlu nyinaoni saha nggali malih sajarah lan aji-aji masarakat Minangkabau ingkang taksih "relevan" saperlu dipun "implementasikan".
Kreteg Ampera Kreteg Ampera inggih punika sawijining kreteg ingkang dumunung ing Kota Palembang, Provinsi Sumatera Kidul, Indonésia
Kreteg Ampera, ingkang sampun dados sajinising lambang kutha, papan dunungipun ing tengah-tengah kutha Palembang, nggayutaken antawising laladan Seberang Ulu saha Seberang Ilir ingkang kapisah déning Kali Musi
Dawa: 1.117 m (pérangan tengah 71,90 m) Amba: 22 m Inggil: 11.5 m saking lumah toya Inggil Menara: 63 m dari lumah lemah Jarak antawis menara: 75 m Bobot: 944 ton Sajarah
Ide saperlu manunggalaken kalih daratan ing Kota Palembang ”Seberang Ulu lan Seberang Ilir” kanthi kreteg, saestunipun sampun wonten wiwit jaman Gemeente Palembang, taun 1906
Nalika kalungguhan Walikota dipuncepeng déning Le Cocq de Ville, taun 1924, gagasan punika medal saha dipuntindakaken kathah usaha saperlu ngrealisasikaken
Nanging, dumugi mangsa pamaréntahan Le Cocq pungkasan, ugi nailka Walanda sampun boten jajah Indonésia, proyék punika boten naté dipunadani
Nalika mangsa kamardikan, gagasan punika medal malih
DPRD Peralihan Kota Besar Palembang ngusulaken malih pambangunan kreteg nalika punika dipunsebut Kreteg Musi kanthi ngrujuk nama Kali Musi ingkang dipunlangkungi, nalika sidang pléno ingkang kaadanan 29 Oktober 1956
Pamanggih punika saéstunipunkagolong nekad amargi dana wiwitan anung antawis Rp 30.000,00
Ing taun 1957, dipunbentuk panitia pambangunan, ingkang kasungsun saking Penguasa Perang Komando Laladan Militer IV/Sriwijaya, Harun Sohar, saha Gubernur Sumatera Selatan, H.A
Pandampingipun, Walikota Palembang, M
Ali Amin, saha Indra Caya
Tim punika nindakaken pendekatan dhumateng Bung Karno saperlu nyengkuyung rencana punika
Usaha ingkang dipuntindakaken Pamaréntah Provinsi Sumatera Selatan saha Kota Palembang, ingkang dipunsengkuyung déning Kodam IV/Sriwijaya punika salajengipun pikantuk kasil
Bung Karno lajeng sarujuk babagan pambangunan Kreteg punika
Amargi rencana dipunyasa kanthi sukunipun wonten ing kawasan 7 Ulu lan 16 Ilir, ingkang ateges posisinipun ing punjer kutha, Bung Karno lajeng nyuwun syarat
Inggih punika penempatan boulevard utawi taman kabikak ing kekalih pucuk kreteg punika
Lajeng katindakaken panunjukkan perusahaan pelaksana pambangunan, kanthi penandatanganan kontrak ing tanggal 14 Dhésèmber 1961, kanthi béya USD 4.500.000 (kurs nalika iku, USD 1 = Rp 200,00)
Pambangunan kreteg punika kawiwitan ing wulan April 1962, sabibaripun pikantuk psarujukan saking Présidhèn Soekarno
Béa pambangunanipun kanpendhet saking dana pampasan perang Jepang
Boten namung béya, kreteg punika ugi ngginkaken tenaga ahli saking nagara mau
Nalika wiwitan, kreteg punika dipunsukani nama, Kreteg Bung Karno
Miturut sejarawan Djohan Hanafiah, nama mau minangka wujud pangaji-aji dhumateng Présidhèn RI ingkang angka pisan mau
Bung Karno kanthi saéstu memperjuangaken punpa ingkang dados pepenginan warga Palembang, saperlu kagunan sawijining kreteg ing inggil Kali Musi
Peresmian panganggo kreteg dipunadani ing taun 1965, ugi ngukuhaken nama Bung Karno minangka nama kreteg
Nalika iku, kreteg punika minangka kreteg paling dawa ing Asia Tenggara
Sasampunipun wonten pergolakan pulitik ing taun 1966, nalika obahan anti-Soekarno santer, nama kreteg punika dipunéwahi dados Kreteg Ampera (Amanat Penderitaan Rakyat)
Antawis taun 2002, wonten wacana saperlu mbangsulaken nama Bung Karno minangka nama Kreteg Ampera punika.
Nanging, pamanggih punika boten pikantuk panjurung saking pamaréntah saha sapérangan masarakat
Wiwitanipun, pérangan tengah badan kreteg punika saged kaangkat minggah supados cagak kapal ingkang lumantar ing sangandhapipun boten kasangkut badan kreteg
Pérangan tengah kreteg saged kaangkat kanthi piranti mekanis, kalih bandul pemberat piyambak-piyambak kanthi bobot antawis 500 ton ing kekalih menaranipun
Kecepatan pengangkatanipun antawis 10 mèter per menit kanthi total wekdal ingkang dipunbetahaken saperlu ngankat dangunipun antawis 30 menit
Nalika pérangan tengah kreteg kaangkat, kapal kanthi ukuran amba 60 mèter saha kanthi inggil total 44,50 mèter, saged lumantar ing Kali Musi
Manawi pérangan tengah kreteg punika kaangkat, inggil total kapal ingkang ngandhap kreteg namung 9 mèter saking nginggil toya kali
Wiwit taun 1970, aktivitas kreteg punika sampun boten dipuntindakaken malih
Alasanipun, wekdal ingkang dipunbetahaken saperlu ngangkat pérangan tengah dipunraosaken nganggu lalu lintas ing sanginggilipun kreteg
Nalika taun 1990, kekalih bandul ing menara kreteg dipunandahapaken saperlu ngindhari dhawahing beban pemberat kekalih punika
Kraton Kanoman Kraton Kanoman (ꦏꦿꦠꦺꦴꦤ꧀ꦏꦤꦺꦴꦩ꧀ꦩꦤ꧀ ) inggih punika minangka punjer peradaban Kesultanan Cirebon, ingkang salajengipun kapisah dados Karaton Kanoman, Karaton Kasepuhan Cirebon, Karaton Kacirebonan, saha Karaton Keprabon
Keagungan Islam ing Jawa Barat boten wucal saking Cirebon
Sunan Gunung Jati minangka tiyang ingkang tanggel jawab nyebaraken agama Islam ing Jawa Barat, saéngga micara babgan Cirebon boten badhé wucal saking Syarif Hidayatullah utawi Sunan Gunung Jati
Sunan Gunung Jati ugi nilaraken jejakipun dumugi sapunika ingkang taksih jumuneng, jejak punika ingkang nama Kraton Kanoman